Boris Grebenštšikov lavalla Akvariumin kanssa 2008.
**Boris Borisovitš Grebenštšikov** (ven. Бори́с Бори́сович Гребенщико́в, s. 27. marraskuuta 1953 Leningrad) on venäläinen muusikko, neuvostoliittolaisen rock-kulttuurin uranuurtaja ja maan pitkäikäisimpiin kuuluvan rockyhtyeen Akvariumin perustajajäsen. Hänet tunnetaan yleisesti nimikirjaimillaan BG (ven. БГ). 

Boris Grebenštšikov on valmistunut Leningradin valtionyliopistosta 1977 pääaineenaan soveltava matematiikka. Bob Dylan ja The Beatles olivat hänen musiikilliset esikuvansa ja pitkään tärkeimmät vaikuttajansa, mutta pian hän loi omintakeisen tyylinsä, johon on sekoittunut aineksia venäläisestä kansanlauluperinteestä, itämaisesta mystiikasta ja vaihtoehtoisesta hippikulttuurista. 

Akvariumin ja samalla BG:n uran huippukausi sai lentävän lähdön Artemi Troitskin järjestämiltä Tbilisin musiikkifestivaaleilta 1980, josta hänet ja yhtye potkaistiin provokaation vuoksi ulos, ja jatkui koko vuosikymmenen – aikana, jolloin hänen edustamansa riippumaton populaarikulttuuri oli vielä virallisesti kiellettyä ja nuorison suosima musiikki levisi laittomilla nauhoilla magnitizdateilla. Ensimmäisen äänitteensä, *Искушение Святого Аквариума* (iskušenije svjatogo akvariuma), hän teki 1973, ensimmäisen virallisen lp-levynsä *Akvarium* (kokoelma kahdelta Akvariumin magizdatilta Melodijalle) 1986 ja ensimmäisen soolodealbuminsa 1989, lännessä julkaistun *Radio Silence*, jonka tuotti Eurythmicsin Dave Stewart, josta tuli kuitenkin floppi. Vuonna 2015 julkaistulla albumilla soittaa Ian Anderson, ja se on saanut paljon myönteistä kritiikkiä.

BG on matkustellut Intiassa, Nepalissa ja muualla Aasiassa ja kirjoittanut kirjoja. Kunnianosoituksena venäläiselle bardilauluperinteelle hän levytti albumillisen Aleksandr Vertinskin lauluja 1994. Grebenštšikov juontaa Radio Rossijalla ohjelmaansa *Aerostat*.

BG vieraili yhtyeineen Suomessa 7. toukokuuta 2015. Edellisen kerran Akvarium esiintyi Suomessa Joensuussa juhannuksena 1990.

Lähteet
-------

1. ↑  Russian Culture Navigator: Boris Grebenshchikov turns 50... haettu 6.9.2008 (Arkistoitu – Internet Archive) "In 1980 the band made their first big time appearance playing at the Springtime Rhythms festival in Tbilisi. The authorities hit back hard throwing Boris out of work and thus sending the band on their way to stardom. Aquarium gained official status during the years of Mikhail Gorbachev's Perestroika campaign and their popularity peaked out during the late 1980s when Melodiya Records released their first LP that immediately started selling like hot cakes."
2. 1 2 3  Anneli Ahonen: Venäläisten jumaloima rocktähti tulee Suomeen.  *Helsingin Sanomat*, 5.5.2015, s. B1–2. Artikkelin verkkoversio. Viitattu 5.5.2015.
3. ↑   Александр Алексеев, Андрей Бурлака, Алексей Сидоров: Кто есть кто в советском роке, Издательство "Останкино", Москва, 1991 s. 12–13, ISBN 5-86018-001-2

Kirjallisuutta
--------------

* Tomi Huttunen: Pietari on rock. Into Kustannus, 2012. ISBN: 978-952-264-123-6

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Boris Grebenštšikov**.
* Tomi Huttunen: Venäläinen rock: intertekstualisti Boris Grebenščikov
* Bodhisattvas of Babylon (Arkistoitu – Internet Archive)(englanniksi)
* Tomi Huttunen: Akvarium - venäläinen legenda

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Ranska
* BnF data
* Saksa
* Israel
* Yhdysvallat
* Tšekki
* Alankomaat
* Puola

 |
|  |
| Taiteenala | 
* MusicBrainz

 |
|  |
| Muut | 
* Europeana
* IdRef

 |

 |